**VAŽNE SIGURNOSNE NAPOMENE VEZANE ZA TERENSKU NASTAVU**

1. Voditelji će uložiti maksimalni trud da osiguraju kvalitetno vođenje i izvođenje nastave i najviši mogući stupanj sigurnosti na terenu, ali je u cilju postizanja pune sigurnosti potrebno točno se pridržavati uputa voditelja i pratitelja tijekom kretanja po terenu i rada na izdancima. Zato nije dopušteno kretanje izvan predviđenih puteva, neodobreno penjanje i druge aktivnosti koje mogu dovesti do ozljeđivanja.

2. Pri kretanju po terenu treba se kretati u grupi, koja će hod prilagoditi prosječnim mogućnostima pojedinca. Nije dopušteno nikakvo odvajanje od grupe, kao niti zaostajanje za grupom. U slučaju opravdanog zastoja zbog umora, iscrpljenosti, zdravstvenog problema ili ozljede, odmah je potrebno obavijestiti voditelja ili pratitelja grupe. U slučaju nehotičnog zaostajanja ili gubljenja, treba ostati na mjestu razdvajanja i pričekati povratak grupe, koja će se u tom slučaju vraćati istim putem.

3. Treba striktno poštovati dnevni raspored rada i odmaranja, ne kasniti na dogovorena mjesta okupljanja, kako se ne bi ometao planirani rad cijele grupe.

4. Tijekom rada na terenu, odlaska na teren (uspona) ili povratka (silaska) potrebno je brzinu hoda prilagoditi brzini cijele skupine. Nije dopušteno udaljavanje i čekanje skupine, jer se na taj način propušta tumačenja koja će se grupi davati tijekom hoda.

5. Posebnu pažnju treba usmjeriti na siguran hod posebno na stjenovitim, strmim ili skliskim dijelovima puta. Obuća mora biti dobro pritegnuta kako ne bi došlo do iščašenja zglobova.

6. Za rad na terenu treba se opskrbiti dostatnim količinama vode.

7. Svaki student je obvezan posjedovati nužne lijekove i higijenske potrepštine.

8. U slučaju bilo kakve ozljede ili nailaska na unesrećenoga potrebno je odmah izvijestiti voditelja grupe, a u slučaju ozbiljnijih ozljeda (posjekotine s jakim krvarenjem, lom kostiju, isčašenje zgloba, teže kontuzije, trovanje, srčani napad, i slično) potrebno je odmah zatražiti pomoć od Hrvatske gorske službe spašavanja (GSS) na telefon 112. *Pri pozivu je obvezno dati podatke tko zove, otkuda, zbog kakve ozljede ili nesreće, opisati stanje unesrećenog, kakva mu je pomoć pružena, kakve su vremenske prilike i kakav je pristup do mjesta nesreće. Unesrećenoga je potrebno preliminarno zbrinuti tako da se smanji mogućnost nastanka sekundarnih ozljeda, uz minimalno premještanje*.

9. Najstrože je zabranjen ulazak u područja koja su označena kao minirana. Najstrože je zabranjano rukovanje s predmetima koji bi mogli predstavljati minsko-eksplozivna sredstva. O svakom nalazu potrebno je odmah izvijestiti voditelja grupe.

10. Na području Velebita i Ravnih Kotara velika je opasnost od šumskih požara pa je zabranjena svaka uporaba otvorenog plamena, a preporučujemo i apstinenciju od pušenja.

11. Tijekom održavanja nastave strogo je zabranjeno konzumiranje alkohola ili bilo kojih drugih opijata.

12. Na terenu je nužno poštovati i sve druge sigurnosne upute voditelja koje mogu biti izdane u cilju osiguranja sigurnosti pojedinaca i cijele skupine, ovisno o specifičnim rizicima za pojedino mjesto.

13. Tijekom terenske nastave uslijed epidemije bolesti COVID-19 obvezno je pridržavanje svih epidemioloških mjera važećih u trenutku održavanja nastave prema odlukama, uputama i preporukama nadležnih tijela (npr. mjerenje teperature, nošenje zaštitinih maski, održavanje fizičkog razmaka, pojačana higijena ruku i dr.). Nije dopušteno sudjelovati u terenskoj nastavi u slučajevima kada prema odlukama, uputama i preporukama nadležnih tijela nije dopušteno ulaziti u unutarnje ili vanjske prostore ustanove (npr. student ima simptome zarazne bolesti, u samoizolaciji je ili mu je utvrđena zaraza koronavirusom i dr.).

**TERENSKA NASTAVA**

**IZJAVA**

1. Izjavljujem da sam od voditelja informiran/informirana o općim i specifičnim sigurnosnim uvjetima na terenu, na kojem će se izvoditi nastava.

2. Izjavljujem da sam proučio/proučila *Važne sigurnosne napomene vezane za terensku nastavu*, što sam dobio/dobila u pismenom obliku i da sam upoznat/upoznata s osnovnim postupcima u slučaju nezgode (točka 8. Napomena) te da se obvezujem u potpunosti ih poštovati.

3. Izjavljujem da u trenutku potpisa ove izjave ne postoji nijedna okolnost iz točke 13. zbog koje ne bih mogao sudjelovati u terenskoj nastavi. U slučaju promjene tih okolnosti u razdoblju od potpisa izjave, a prije polaska na terensku nastavu, obvezujem se ne pristupiti terenskoj nastavi te o tome obavijestiti voditelja.

4. Izjavljujem da nemam značajnijih zdravstvenih tegoba koje bi mogle biti potencirane radom na terenu

sam voditelja izvijestio/izvijestila o svojim zdravstvenim problemima, i uputio/la ga u načine postupanja ukoliko se moje zdravlje pogorša

5. Izjavljujem da u slučaju izvješćivanja voditelja o svojim zdravstvenim problemima iz prethodne točke, takve podatke dajem u svrhu poduzimanja odgovarajućih mjera zaštite moga zdravlja. Svjestan sam da se u slučaju postojanja zdravstvenih problema i načina postupanja s kojima nisam upoznao voditelja izlažem riziku nepoduzimanja odgovarajućih mjera zaštite zdravlja.

U ................................................. datum: .............................

...................................................................

potpis studenta

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

NAPOMENA:

U slučaju pogoršanja mog zdravstvenog stanja/ozljede potrebno je obavijestiti: …………………………………………………

telefon: …………………………………………………

U slučaju pogoršanja mog zdravstvenog stanja/ozljede potrebno je upozoriti liječnika na preosljetljivost na sljedeće lijekove:

U slučaju pogoršanja mog zdravstvenog stanja/ozljede potrebno je upozoriti liječnika na terapiju kojom sam do sada bio/bila liječen/liječena: